Уйҙарын төн тимәй ҡапҡа келәһен күтәргән тауыш бүлде. Кем икән? Яй ғына атлаған аҙымдар, ҡар өҫтөндә еңел генә тауыш сығара. Бала саға тиер инең, төн. Был - Мәрғүбә әбей булып сыҡты. Ҡульяулыҡҡа төргән аҡсаһын усына йомоп, таңдан юлға сығыр килененең хәсрәтен, йоҡо бирмәгән ҡайғының бик ҡаты икәнен ҡайҙан белгән тиһең?! Хәйер, килен булып төшкәне бирле бар уй теләген һиҙеп торҙо бит ҡәйнәһе. Ниязы менән һүҙгә килешһә лә, ҡәйнәһе менән һис телләшмәнеләр. Аңланылар бер береһен, хатта һүҙһеҙ. Был юлы ла шулай.